### Beslutning

Philip Laursen (Frit Borgerligt Fællesskab) stemmer imod.

### Sagsfremstilling

## Resume og sagens baggrund

Teknik- og Miljøudvalget besluttede den 2. februar 2023 at igangsætte planlægningen vedrørende solcelleanlæg på [adresse]. Administrationen fremlægger her Forslag og Kommuneplantillæg nr. 11 til [adresse] 2021-2032 samt lokalplan nr. 592 for solcelleanlæg på [adresse]. Kommuneplantillægget udpeger området på ca. 117 ha til teknisk anlæg. Lokalplanen indeholder nærmere bestemmelser for områdets anvendelse. Sagen lægger op til Kommunalbestyrelsens beslutning om at godkende planforslagene med henblik på offentlig høring.

## Indstillinger

Direktøren indstiller, at

1. Forslag til tillæg nr. 11 til [adresse] 2021-2032 for et anlægsområde til teknisk anlæg godkendes til offentlig fremlæggelse i 8 uger (bilag 1)
2. Forslag til Lokalplan nr. 592 for solcelleanlæg på [adresse] godkendes til offentlig fremlæggelse i 8 uger (Bilag 2)
3. fælles miljøvurderingsrapport af planforlagene samt en miljøkonsekvensrapport af det konkrete projekt offentliggøres i 8 uger sammen med planforslagene (bilag 3)
4. udkast til § 25-tilladelse med vilkår, jf. Miljøvurderingsloven, offentliggøres i 8 uger sammen med fælles miljøvurderingsrapport (bilag 4)
5. Administrationen bemyndiges til at foretage evt. redaktionelle rettelser til planforslagene inden den offentlig fremlæggelse.

## Behandling

Teknik- og Miljøudvalget, Økonomiudvalget, Kommunalbestyrelsen.

## Sagsfremstilling

Kragerup Gods ønsker at etablere en solcellepark i nærheden af eksisterende PTX-anlæg og vindmølleanlæg. Dette område vil i fremtiden udgøre en integreret del af konceptet om en mindre energipark for VE-anlæg.

Lokalplanområdet er på i alt 117 ha, og solcelleparken forventes at blive omkring 80 ha, som kan levere en årlig strømproduktion på ca. 124.000 MWh/år svarende til strømforbruget for ca. 28.000 husstande.

Opstiller på projektet, Better Energy, har et ønske om at skabe et multifunktionelt område, der ikke kun producerer grøn strøm, men som kan bringe værdi til lokalområdet bl.a. i form af offentlig tilgængelige stier og to udsigtstårne, nye naturarealer og øget biodiversitet.

Området er i følge Kommuneplan 2021-2032 udpeget lavbundsareal, og der vil blive etableret tre søer, hvor der ikke placeres solcelleanlæg. Disse søer vil udgøre en blanding af rekreative elementer og bidrage til at fremme biodiversitet.

Kalundborg Kommune stiller som vilkår i udkast til § 25-tilladelsen, at de nye våde naturområder der i solcelleanlæggets levetid skifter status til §3-områder jf. Naturbeskyttelsesloven, ikke kan tilbageføres til landbrugsareal efter endt drift. Etableringen og drift af solcelleanlægget må desuden heller ikke forhindre, at den naturlige hydraulik kan genskabes på de dele af området, som jf. Kommuneplan 2021-2032 er udpeget til lavbundsareal.

*Forslag til Kommuneplantillæg (bilag 1)*Der eksisterer allerede et kommuneplantillæg for området vedrørende PTX-anlæg og vindmølleanlæg (H3.T03). Med Kommuneplantillæg nr. 11 har formålet været at etablere et planmæssigt grundlag for etablering af et solcelleanlæg. Kommuneplanrammen (H3.T03) udvides og tilrettes således at solcelleanlægget bliver en samlet del af det tekniske område, som indgår i en større energipark for de forskellige VE-anlægstyper. Kommuneplantillægget kan ses på bilag 1.

*Forslag til lokalplan (bilag 2)*Formålet med Lokalplanen er at muliggøre realisering af solcelleparken på [adresse]. Derudover er lokalplanens formål at,

* området kan anvendes til solcelleanlæg med tilhørende tekniske installationer.
* at områdets anvendelse til solcelleanlæg varetager hensynet til nabobeboelser, og at den visuelle påvirkning af det omkringliggende landskab begrænses.
* solcelleanlægges afskærmes af levende hegn.
* at der bliver etableret offentlige, rekreative stier og udsigtstårne.
* der fastsættes bestemmelser, som erstatter de ellers nødvendige landzonetilladelser (Bonusvirkning), herunder at sikre at solenergianlægget er fjernet senest ét år efter driftsophør.

Dele af lokalplanområdet er omfattet af en arealreservation til udvidelse af landevej 602 ([adresse]). Inden for lokalplanområdet kan der ikke opsættes solcelleanlæg i denne arealreservation, og indgår som naturområde til ekstensiv drift i lokalplanen.

Lokalplanen indeholder en såkaldt bonusvirkning. Den erstatter de landzonetilladelser til anvendelse, bebyggelse og anlæg i landzone, som er nødvendig for lokalplanens virkeliggørelse jf. Planlovens § 15 stk. 4. Dette betinges af, at arealet retableres, såfremt det ikke længere er i brug til solcelleanlæg. Forslag til lokalplan 592 kan ses på bilag 2.

*Miljøvurdering og udkast til §25-tilladelse (bilag 3 og 4)*I forbindelse med planlægning for solcelleanlægget på [adresse], er der udarbejdet en fælles miljøvurderingsrapport, der omfatter såvel miljøvurdering (MV) af plangrundlaget samt af miljøkonsekvensrapporten (MKR) for det konkrete projekt. Den fælles miljøvurderingsrapport kan ses på bilag 3.

Der skal jf. Miljøvurderingsloven § 25 meddeles tilladelse til opførelse og drift af solcelleanlægget. Udkast til § 25-tilladelsen med [adresse] stillede vilkår, skal jf. Miljøvurderingsloven § 35 stk. 4 nr. 4 sendes i høring 8 uger sammen med den fælles miljøvurderingsrapport. Udkast til § 25-tilladelse ses på bilag 4.

§ 25-tilladelsen forventes efter endt høring vedtaget sammen med endelig vedtagelse af planforslagene.

*Naturanalyse og skitseforslag (bilag 5)*

I denne nye solcellepark er forbedringen af den lokale natur og biodiversitet højt prioriteret i planlægningen. Anlægget vil demonstrere, hvordan forbedringen af den lokale naturs økosystemer og artsmangfoldighed kan indtænkes i og sameksistere med større  infrastrukturprojekter.

Ludvig Bach har en samlet størrelse på 117 ha, hvoraf 80 ha er tiltænkt solpaneler. Af
de resterende 37 ha er 36 ha udtaget til biodiversitetstiltag, hvilket svarer til, at ca. 31% af det samlede lokalplanareal bliver til nye naturområder i Kalundborg Kommune.

I sin helhed understøtter projektet om etablering af et solcelleanlæg på [adresse] retningslinjerne i Kommuneplan 2021 for større solcelleanlæg i det åbne land (4.35.12 og 4.35.16). Projektet lægger op til flersidig brug og multifunktionalitet i arealanvendelsen og sætter styrkelse af biodiversitet og de rekreative værdier i fokus.

*Videre proces*Administrationen forventer at planerne kan fremsendes i offentlig høring i 8 uger i begyndelsen af 2024 med henblik på endelig vedtagelse i april 2024. I forbindelse med høringsperioden afholder Energistyrelsen et obligatorisk borgermøde som forventes at blive afholdt den 30. januar 2024, hvor der informeres om eksisterende erstatningsordninger og Grøn Pulje for VE-anlæg. Administrationen sørger for at informere Kommunalbestyrelsen om borgermødet med Energistyrelsen.

*Administrationen anbefaler*Administrationen anbefaler, at Kommunalbestyrelsen godkender planforslagene, den fælles miljøvurderingsrapport samt udkast til §25-tilladelse, og at alle dokumenter efterfølgende fremlægges offentligt i 8 uger.

## Økonomiske konsekvenser

Ingen.